LAZDIJŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL LAZDIJŲ RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS PATVIRTINIMO

2021 m. birželio 3 d. Nr. 10V-613

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 7 straipsnio 22 punktu, 29 straipsnio 8 dalies 3 punktu, 50 straipsnio 3 dalimi, Lietuvos Respublikos jaunimo politikos pagrindų įstatymo 3 straipsnio 3 dalies 3 punktu, Lazdijų rajono savivaldybės švietimo ir sporto plėtojimo programos 2 tikslo „Sudaryti ir gerinti sąlygas vaikų ir jaunimo bei suaugusiųjų saviraiškai, užimtumui, socializacijai ir gebėjimų plėtotei“ 2.1.7 priemone „Jaunimo politikos įgyvendinimas“, patvirtinta Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, Lazdijų rajono savivaldybės tarybos 2021 m. gegužės 28 d. sprendimu Nr. 5TS-779 „Dėl pritarimo projektui „Jaunimo užimtumas vasarą ir integracija į darbo rinką“ ir jo dalinio finansavimo“, Jaunimo užimtumo vasarą ir integracijos į darbo rinką projektų finansavimo 2021 metais konkurso nuostatų, patvirtintų Jaunimo reikalų departamento prie Socialinės apsaugos ir darbo ministerijos 2021 m. kovo 18 d. įsakymu Nr. 2V- 48 (1.4) „Dėl jaunimo užimtumo vasarą ir integracijos į darbo rinką projektų finansavimo 2021 metais konkurso nuostatų ir šio konkurso komisijos sudėties patvirtinimo“ 10.3. papunkčiu,

t v i r t i n u Lazdijų rajono savivaldybės jaunimo vasaros užimtumo ir integracijos į darbo rinką programą (pridedama).

Administracijos direktorė	Ilona Šaparauskienė

PATVIRTINTA

Lazdijų rajono savivaldybės administracijos

direktoriaus 2021 m. birželio 3 d.

įsakymu Nr. 10V-613

LAZDIJŲ RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMA

I SKYRIUS

BENDROJI DALIS

1. Lazdijų rajono savivaldybės jaunimo vasaros užimtumo ir integracijos į darbo rinką programa (toliau – Programa) siekiama didinti jaunimo užimtumą vasaros laikotarpiu, ne ugdymo proceso metu, skatinti ir didinti pagalbą jauniems žmonėms įgyjant praktinių įgūdžių.

2. Programa skirta Lazdijų rajono savivaldybės (toliau – Savivaldybė) moksleiviams nuo 14 iki 19 m., besimokantiems Savivaldybės teritorijoje esančiose ugdymo įstaigose ir deklaravusiems gyvenamąją vietą Savivaldybėje (toliau – jaunimas). Programos vykdymo laikas – birželio–rugpjūčio mėnesiai, ne ugdymo proceso metu.

3. Programa finansuojama Jaunimo reikalų departamento prie Socialinės apsaugos ir darbo ministerijos (toliau – Jaunimo reikalų departamentas) ir Savivaldybės biudžeto lėšomis. Programa įgyvendinama Savivaldybės teritorijoje.

4. Programoje vartojamos sąvokos atitinka Lietuvos Respublikos darbo kodekse, Lietuvos Respublikos jaunimo politikos pagrindų įstatyme ir kituose teisės aktuose vartojamas sąvokas.

II SKYRIUS

PROGRAMOS TIKSLAS IR UŽDAVINIAI

5. Programos tikslas – sudaryti palankias sąlygas kokybiškam jaunimo užimtumui vasaros atostogų metu.

6. Programos uždaviniai:

6.1. didinti jaunimo motyvaciją vasaros atostogų metu pasirinkti sezoninį darbą, kaip vieną iš užimtumo priemonių;

6.2. padėti integruotis į darbo rinką vasaros atostogų metu;

6.3. pagerinti jaunimo profesinio orientavimo kokybę;

6.4. finansuoti darbdavius, pagal Programą įdarbinusius jaunuolius, iš dalies kompensuojant darbo vietų išlaikymą Programoje nustatyta tvarka.

III SKYRIUS

PROGRAMOS DALYVIAI

7. Programoje gali dalyvauti:

7.1. darbdaviai, kurie yra registruoti ir veiklą vykdo Savivaldybės teritorijoje;

7.2. pagal gyvenamąją vietą Savivaldybės teritorijoje registruoti nuo 14 iki 19 m. jaunuoliai, besimokantys Savivaldybės teritorijoje veikiančiose ugdymo įstaigose pagal pagrindinio, vidurinio ar profesinio ugdymo programas.

8. Jaunuoliai toje pačioje darbovietėje, kurioje ketina dirbti Programos įgyvendinimo laikotarpiu, neturi būti įdarbinti anksčiau kaip einamųjų metų birželio 23 d. Įdarbinti anksčiau, Programoje dalyvauti negali.

IV SKYRIUS

ĮSITRAUKIMAS Į PROGRAMĄ

9. Informacija apie Programos įgyvendinimo Darbdavių atrankos konkursą ir kvietimą jaunuoliams dalyvauti Programoje skelbiama Savivaldybės interneto svetainėje www.lazdijai.lt, socialinio tinklo „Facebook“ paskyrose „Lazdijų rajono savivaldybė“, „Lazdijų rajono jaunimas“.

10. Savivaldybės administracijos direktoriaus įsakymu sudaryta Lazdijų rajono jaunimo vasaros užimtumo ir integracijos į darbo rinką programos vertinimo komisija (toliau – Komisija), vadovaudamasi Savivaldybės administracijos direktoriaus įsakymu patvirtintu darbo reglamentu, patikrina informaciją apie Darbdavių atitiktį ir atrenka Darbdavius, norinčius įgyvendinti Programą, siekiant didinti jaunimo užimtumą vasaros laikotarpiu, ne ugdymo proceso metu, skatinti ir didinti pagalbą įsidarbinti jauniems žmonėms, lavinti jauno žmogaus profesines ir socialines kompetencijas, suteikiant žinių ir gebėjimų, padedančių įsitraukti į darbo rinką, vertindama būsimų darbdavių pateiktas paraiškas (1 priedas).

11. Jeigu norinčių dalyvauti darbdavių Programoje yra daugiau negu Programai skirta lėšų, atrenkami darbdaviai pagal nustatytus vertinimo kriterijus (2 priedas).

12. Atrinktų darbdavių sąrašas tvirtinamas Savivaldybės administracijos direktoriaus įsakymu. Įsakymo projektą rengia Savivaldybės jaunimo reikalų koordinatorius.

13. Jaunų asmenų, pateikusių registracijos anketas (3 priedas) ir galinčių dalyvauti Programoje, sąrašą sudaro Savivaldybės jaunimo reikalų koordinatorius. Sudarytą siūlomų dalyvauti Programoje jaunų asmenų sąrašą Savivaldybės jaunimo reikalų koordinatorius teikia atrinktiems darbdaviams, atsižvelgiant į jaunų asmenų ir darbdavių nurodytą darbo pobūdį ar darbo vietą. Jaunuolių atranką vykdo atrinkti darbdaviai.

14. Su tinkamais Programos dalyviais pasirašoma Jaunimo reikalų departamento prie Socialinės apsaugos ir darbo ministerijos direktoriaus 2021 m. kovo 18 d. įsakymu Nr. 2V-48 (1.4) „Dėl jaunimo užimtumo vasarą ir integracijos į darbo rinką projektų finansavimo 2021 metais konkurso nuostatų ir šio konkurso komisijos sudėties patvirtinimo“ patvirtintos formos trišalė bendradarbiavimo sutartis tarp Savivaldybės administracijos, darbdavio ir įdarbinamojo jaunuolio arba dvišalė sutartis tarp projekto vykdytojo ir projekto dalyvio, jeigu projekto vykdytojas kartu yra ir darbdavys (atvejais, kai Savivaldybių administracijos pačios įdarbina projekto dalyvius), kurioje aptariamos pagrindinės Programos sąlygos.

15. Sutarčių pasirašymą organizuoja Savivaldybės jaunimo reikalų koordinatorius. Pasirašytos sutartys registruojamos ir vykdomos teisės aktų nustatyta tvarka.

V SKYRIUS

PROGRAMOS FINANSAVIMAS

16. Darbdaviui, dalyvaujančiam Programoje ir mokant ne mažesnę nei 1 MMA per mėnesį už kiekvieną įdarbintą jaunuolį, lėšos kompensuojamos šia tvarka:

16.1. darbdaviui už įdarbintą jaunuolį per mėnesį kompensuojama darbo užmokesčiui, įskaitant socialinio draudimo įmokas, ne daugiau kaip 516,67 (penki šimtai šešiolika eurų šešiasdešimt septyni centai) eurų (iš jų 350 (trys šimtai penkiasdešimt) Eur kompensuojama iš Jaunimo reikalų departamento, 166,67 (šimtas šešiasdešimt šeši eurai šešiasdešimt septyni centai) Eur – iš Savivaldybės biudžeto lėšų); jeigu jaunuolis dirba ne visu darbo krūviu, kompensavimo lėšos skaičiuojamos proporcingai pagal dirbtą laiką;

16.2. maksimalus darbo užmokesčio, įskaitant socialinio draudimo įmokas, kompensavimo lėšų dydis darbdaviui už vieną įdarbintą jaunuolį per Programos vykdymo laikotarpį – ne daugiau kaip 1 033,34 (tūkstantis trisdešimt trys eurai trisdešimt keturi centai) eurų (iš jų 700 (septyni šimtai) Eur kompensuojama iš Jaunimo reikalų departamento, 333,34 (trys šimtai trisdešimt trys eurai trisdešimt keturi centai) Eur – iš Savivaldybės biudžeto lėšų);

16.3. lėšos už nepanaudotas atostogas iš Programos lėšų nekompensuojamos;

16.4. kompensavimo lėšų periodas – einamųjų metų birželio–rugpjūčio mėnesiai, ne ugdymo proceso metu; maksimali kompensavimo trukmė vienam įdarbintam jaunuoliui yra 2 mėnesiai, dirbant pilnu darbo krūviu; jei jaunuolis dirba nepilnu darbo krūviu, darbo trukmė gali būti ilgesnė, tačiau tik Programos įgyvendinimo laikotarpiu;

16.5. kompensacijoms gauti už jaunuolio įdarbinimą darbdavys Savivaldybės administracijos Centralizuotos buhalterinės apskaitos skyriui pateikia trišalėje sutartyje nurodytus lėšų panaudojimo pagrindžiančius dokumentus;

16.6. vienam darbdaviui kompensuojama ne daugiau kaip už 5 įdarbintus jaunuolius.

17. Darbdaviui skirtas lėšas perveda ir jų apskaitą vykdo Savivaldybės administracijos Centralizuotos buhalterinės apskaitos skyrius.

18. Įdarbintas jaunuolis šia Programa gali pasinaudoti vieną kartą per kalendorinius metus.

19. Nepanaudojus Savivaldybei skirtų lėšų Programos įgyvendinimui, gali būti skelbiama pakartotinė darbdavių atranka Programos įgyvendinimui.

VI SKYRIUS

BAIGIAMOSIOS NUOSTATOS

20. Įdarbinant jaunuolius pagal Programą, vadovaujamasi patvirtintais Lietuvos Respublikos teisės aktais, reglamentuojančiais asmenų iki aštuoniolikos metų įdarbinimą.

21. Darbdavys už netinkamą kompensavimo lėšų naudojimą atsako Lietuvos Respublikos įstatymų ir kitų teisės aktų nustatyta tvarka.

22. Programos vykdymą organizuoja Savivaldybės jaunimo reikalų koordinatorius.

23. Kilus pagristų įtarimų dėl darbdavio veiklos, gavus kitos kompetentingos institucijos prašymą ar skundą, Savivaldybė gali atlikti darbdavių patikrinimus. Jei patikrinimo metu nustatoma pažeidimų (neatitikimų), darbdavys juos gali pašalinti per nurodytą terminą. Darbdaviui nepašalinus trūkumų ir įspėjus darbdavį, subsidijos darbo užmokesčiui mokėjimas nutraukiamas.

24. Programai skiriamų ir panaudojamų lėšų, darbo laiko apskaitos žiniaraščių kontrolę vykdo Centralizuotos buhalterinės apskaitos skyrius.

25. Programos lėšų panaudojimo tikslingumą tikrina Centralizuotas savivaldybės vidaus audito skyrius.

___________________________

Lazdijų rajono savivaldybės vasaros užimtumo

ir integracijos į darbo rinką programos

1 priedas

(Paraiškos forma)

PARAIŠKA LAIKINO POBŪDŽIO PASLAUGOMS VYKDYTI

_______________

(data)

_______________

(vieta)

1. Bendroji informacija:
1.1. Įmonės (įstaigos) pavadinimas
1.2. Įmonės (įstaigos) kodas
1.3. Įmonės (įstaigos) registracijos adresas, telefonas, el. paštas
1.4. Banko rekvizitai, kodas
1.5. Atsakingas už laikino pobūdžio paslaugų organizavimą asmuo (vardas, pavardė, telefono numeris, el. paštas)
1.6. Įstaiga teikia naudingas paslaugas visuomenei (įvardinti – kokias)
1.7. Ar papildomai mokėtumėte įdarbintam jaunuoliui (-ų), kad jis gautų didesnį darbo užmokestį, negu yra kompensuojama Savivaldybės? Jei taip, kiek procentų papildomai skirtumėte darbo užmokesčiui padidinti?

2. Iš viso pageidaujamas įdarbinti jaunuolių skaičius (Jei pageidaujama įdarbinti daugiau negu 1 jaunuolį, poreikį detalizuokite atskirose lentelėse)
Poreikio detalizavimas:
2.1. Pageidaujamas įdarbinti jaunuolių skaičius
Jaunimui siūlomo darbo pobūdis, sąlygos
Datos, kuriomis bus dirbama
Jauniems asmenims, dirbsiantiems laiki-nuosius darbus, reikalinga kompetencija, gebėjimai
Etato dydis

2.2. Pageidaujamas įdarbinti jaunuolių skaičius
Jaunimui siūlomo darbo pobūdis, sąlygos
Jauniems asmenims, dirbsiantiems laikinuosius darbus, reikalinga kompetencija, gebėjimai
Datos, kuriomis bus dirbama
Etato dydis

2.3. Pageidaujamas įdarbinti jaunuolių skaičius
Jauniems asmenims siūlomo darbo pobūdis, sąlygos
Jauniems asmenims, dirbsiantiems laikinuosius darbus, reikalinga kompetencija, gebėjimai
Datos, kuriomis bus dirbama
Etato dydis

Dalyvaudamas Lazdijų rajono savivaldybės vasaros užimtumo ir integracijos į darbo rinką programos programoje, pasižadu, kad neįdarbinsiu jaunuolio, susijusio su manimi artimos giminystės ryšiais.

__________________________ _______________ ____________________________

Įmonės (įstaigos) vadovas	(Parašas)	(Vardas ir pavardė)

Lazdijų rajono savivaldybės vasaros užimtumo

ir integracijos į darbo rinką programos

2 priedas

DARBDAVIO PARAIŠKOS VERTINIMO LENTELĖ

Įstaigos / organizacijos pavadinimas
Eil. Nr.	Vertinimo kriterijai	Balų skaičius	Skirtų balų skaičius
1.	Įmonės / įstaigos pobūdis: - verslo subjektai; - nevyriausybinės organizacijos, vietos bendruomenės; - valstybines, savivaldos funkcijas vykdančios įstaigos; - socialinių paslaugų įstaigos; - pirminės ir antrinės sveikatos priežiūros įstaigos.	7 6 5 4 3
2.	Siūlomi laikino pobūdžio darbai: - darbas aptarnavimo srityje; - vidaus patalpų, aplinkos tvarkymo ir kiti pagalbiniai darbai; - dokumentacijos tvarkymo darbai; - darbas su vaikais / jaunimu; - renginių organizavimo darbai; - kita	8 7 6 5 4 3
3.	Darbdavio papildomas prisidėjimas prie minimalaus darbo užmokesčio, neskaitant nekompensuojamos sumos: - 15 proc. ir daugiau; - 10–14 proc.; - 5–9 proc.; - neprisideda	10 5 3 0
Bendra balų suma	25

KOMISIJOS IŠVADA

________________________________________________________________________________

________________________________________________________________________________

Komisijos pirmininkas ________________ ______________________

(parašas)	(vardas ir pavardė)

Data

Lazdijų rajono savivaldybės vasaros užimtumo

ir integracijos į darbo rinką programos

3 priedas

REGISTRACIJOS Į LAZDIJŲ RAJONO SAVIVALDYBĖS VASAROS UŽIMTUMO IR INTEGRACIJOS Į DARBO RINKĄ PROGRAMĄ FORMA*

Pastaba. Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518 patvirtinto Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo reikalavimais

Vardas
Pavardė
Gimimo data
Adresas
Ugdymo įstaiga, klasė / kursas, studijų kryptis
Telefono numeris
El. paštas
Darbo patirtis (jei yra), gebėjimai
Pageidaujamas darbdavys, darbo vieta
Kuo norėčiau dirbti?
Sutikimas dėl asmens duomenų naudojimo	Dalyvaudamas Lazdijų rajono savivaldybės vasaros užimtumo ir integracijos į darbo rinką programos programoje sutinku, kad Duomenų valdytojas – Lazdijų rajono savivaldybės administracija (toliau – Administracija), tvarkytų mano asmens duomenis: vardą, pavardę, gimimo datą su tikslu: 1. patikrinti deklaruotą gyvenamąją vietą; 2. patikrinti moksleivio ar studento statusą. Tvarkomi duomenys bus saugomi 12 mėnesius nuo sutikimo davimo dienos. Pasibaigus sutikimo galiojimo terminui, sutikimas bus sunaikintas įstatymo nustatyta tvarka. Esu informuotas (-a), kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka, turiu teisę: 1. žinoti (būti informuotas) apie mano asmens duomenų tvarkymą; 2. susipažinti su savo asmens duomenimis ir kaip jie yra tvarkomi; 3. reikalauti, sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitų asmens duomenų tvarkymą reglamentuojančių teisės aktų nuostatų; 4. mano kontaktiniai duomenys nebūtų perduoti trečiosioms šalims naudoti tyrimo ir apklausos tikslais. Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme.	

*Registracijos anketa gali būti pildoma naudojantis Google Forms, Microsoft Forms ar kitas elektronines programas.

__________________________	______________

(vardas, pavardė)	(parašas)